《空亭日暮　寄洪昉思时客蓟门 满江红　　咏柳》
清代·沈谦

几个莺梭，早织就、千丝万缕。最苦是、苏堤欲晓，灞桥将暮。

媚眼苦醒开又合，纤腰半倒扶难住。重沉沉、搭在玉栏杆，和烟雨。

还记得、长亭路。曾折送，行人去。恁牵缠似我，别时情绪。

帘暗梦回应有泪，楼高目断浑无语。隔青山、不见紫骝归，蒙天絮。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。